OpenLLM-France/wikimedia huggingface dataset:
# Jessie (sèrie de televisió)

Jessie va ser una sèrie de televisió nord-americana de comèdia de temàtica infantil que es va crear a Disney Channel el 30 de setembre de 2011 i es va emetre fins al 16 d´octubre de 2015. La sèrie va ser creada i produïda per Pamela Eells O'Connell i protagonitzada per Debby Ryan, Peyton List, Cameron Boyce, Karan Brar, Skai Jackson i Kevin Chamberlin.

## Argument

La sèrie segueix a Jessie Prescott (Debby Ryan) una noia de 18 anys que viu en un poble anomenat Fort Hood a Texas, el somni de la qual és convertir-se en estrella. El seu pare és un tinent coronel molt estricte que no la comprèn gens, així que decideix anar a la ciutat de Nova York per a complir el seu somni, però quan arriba coneix un productor de cinema i la seva esposa, una exsupermodel convertida en una dona de negocis, els quals han d'estar molt de temps fora per causa dels seus treballs, i no poden llavors estar amb els seus quatre fills, així que és contractada com a mainadera. En la seva nova vida diària, Jessie tracta de convertir-se en estrella mentre comparteix amb els nens Ross les aventures i situacions de la pubertat i adolescència: Emma (Peyton List) una adolescent amb una gran passió per la moda, Luke (Cameron Boyce), un adolescent entremaliat, gens estudiós, esportiu i divertit que s'enamora de Jessie, Ravi (Karan Brar), un adolescent hindú, tranquil, maldestre i intel·ligent que té un gran dragó com a mascota i Zuri (Skay Jackson), la petita de la família i la més insolent. També està acompanyada de Bertram (Kevin Chamberlin), el mandrós majordom de la família i Tony, el jove porter de l'edifici del qual s'enamora Jessie.

## Referències

* ↑ «Exclusive: Debby Ryan's Disney Series Jessie Gets a Premiere Date» (en anglès). TV Guide, 10-08-2011. Arxivat de l'original el 12 nov 2011. [Consulta: 21 juny 2021].
* ↑ Rose, Lacey; Rose, Lacey. «‘Suite Life’s' Debby Ryan Gets Her Own Disney Channel Series» (en anglès), 15-03-2011. Arxivat de l'original el 21 juny 2021. [Consulta: 21 juny 2021].
* ↑ «Disney Channel, Disney XD and Disney Junior Upfront 2011» (en anglès). Disney Channel Medianet, 10-04-2011. Arxivat de l'original el 2011-07-10. [Consulta: 21 juny 2021].
* ↑ «Debby Ryan Gives Details on Her New Show "Jessie"». [Consulta: 21 juny 2021].
* ↑ ««"Jessie," A Comedy About a Small Town Girl Turned New York City Nanny, Premieres Friday, setembre 30 on Disney Channel»» (en anglès), 22-09-2013. Arxivat de l'original el 2013-09-22. [Consulta: 21 juny 2021].

## Enllaços externs

* Lloc web oficial
* Lloc web oficial de la versió espanyola
# Theofanis Guekas

Theofanis Guekas (grec: Θεοφάνης Γκέκας) és un exfutbolista grec que jugava com a davanter. Va començar a l'AE Làrissa 1964.

## Referències

* ↑ «Theofanis Gekas Sivasspor'dan Ayrıldı» (en turc). markafutbol.com, 23 març 2017. [Consulta: 4 juliol 2017].
* ↑ Molinaro, J. F.; Kreindler, D. «Gekas is a goal-scoring machine for Greece» (en anglès). Canadian Broadcasting Corporation, 25 novembre 2009. [Consulta: 9 febrer 2025].
Theofanis Guekas amb Grècia - Plantilles de navegació :
Selecció de futbol de Grècia – Eurocopa 2008
1 Nikopolidis •
2 Sitaridis •
3 Patsatzoglu •
4 Spirópulos •
5 Del·las •
6 Bassinàs •
7 Samaràs •
8 Iannakópulos •
9 Kharisteas •
10 Karangunis •
11 Vyntra •
12 Khalkiàs •
13 Tzorvas •
14 Salpinguidis •
15 Torosidis •
16 Kirgiakos •
17 Guekas •
18 Gumas •
19 Antzas •
20 Amanatidis •
21 Katsuranis •
22 Tziolis •
23 Limberópulos •
Entrenador: Rehhagel
Selecció de futbol de Grècia – Copa del Món de futbol 2010
1 Khalkiàs •
2 Sitaridis •
3 Patsatzoglu •
4 Spirópulos •
5 Moras •
6 Tziolis •
7 Samaràs •
8 Papadopoulos •
9 Kharisteas •
10 Karangunis •
11 Vyntra •
12 Tzorvas •
13 Sifakis •
14 Salpinguidis •
15 Torosidis •
16 Kirgiakos •
17 Guekas •
18 Ninis •
19 Papastathópulos •
20 Kapetanos •
21 Katsuranis •
22 Malezas •
23 Prittas •
Entrenador: Rehhagel
Selecció de futbol de Grècia – Eurocopa 2012
1 Khalkiàs •
2 Maniatis •
3 Tzavel·las •
4 Malezàs •
5 K. Papadópulos •
6 Makos •
7 Samaràs •
8 A. Papadopoulos •
9 Limberópulos •
10 Karangunis •
11 Mitroglou •
12 Tzorvas •
13 Sifakis •
14 Salpinguidis •
15 Torosidis •
16 Fotakis •
17 Guekas •
18 Ninis •
19 Papastathópulos •
20 Holebas •
21 Katsuranis •
22 Fortounis •
23 Fetfatzidis •
Entrenador: Santos
Selecció de futbol de Grècia – Copa del Món de futbol 2014
1 Karnezis •
2 Maniatis •
3 Tzavel·las •
4 Manolàs •
5 Moras •
6 Tziolis •
7 Samaràs •
8 Kone •
9 Mitroglou •
10 Karangunis  •
11 Vyntra •
12 Glykos •
13 Kapino •
14 Salpinguidis •
15 Torosidis •
16 Christodoulopoulos •
17 Guekas •
18 Fetfatzidis •
19 Papastathópulos •
20 Holebas •
21 Katsuranis •
22 Sàmaris •
23 Tachtsidis •
Entrenador: Santos :
# Steve Redgrave

Steve Redgrave o Steven Redgrave CBE (Marlow, Regne Unit 1962) és un remador anglès ja retirat, considerat un dels millors de tota la història i guanyador de sis medalles olímpiques i dotze medalles mundialistes.

## Biografia

Va néixer el 23 de març de 1962 a la ciutat de Marlow, població situada al comtat anglès de Buckinghamshire. Es casà l'any 1988 amb la també remadora Ann Calloway.
L'any 1987 fou nomenat membre (MBE) de l'Orde de l'Imperi Britànic, el 1997 fou nomenat comandant (CBE) i el 2001 fou ordenat cavaller ostentant el títol de "sir".

## Carrera esportiva

Redgrave mesura 1.95 metres i pesa més de 100 quilos. Va participar, als 22 anys, en els Jocs Olímpics d'Estiu de 1984 realitzats a Los Angeles (Estats Units), on va guanyar la medalla d'or en la prova masculina de quatre amb timoner. Anteriorment, però, ja havia aconseguit guanyar el títol de campió mundial junior el 1979, la Double Sculls Challenge Cup el 1981, la Diamond Challenge Sculls el 1983 i el primer títol del Campionat del Món de rem l'any 1983.
A partir d'aquell moment la progressió fou increïble, en els Jocs Olímpics d'Estiu de 1988 ralitzats a Seül (Corea del Sud) aconseguí guanyar dues medalles, la medalla d'or en la prova de dos sense timoner al costat d'Andy Holmes i la medalla de bronze en la prova de dos amb timoner al costat d'Andy Holmes i Patrick Sweeney. Després d'aquest èxit Holmes es va lesionar i abandonà la competició activa, motiu pel qual Redgrave també l'abandonà. En els Mundials de 1989, però, retornà a la competició al costat de Simon Berrisford i aconseguí guanyar la medalla de plata.
El 1990 s'uní a Matthew Pinsent, amb el qual aquell mateix any aconseguí guanyar una medalla de bronze al Mundial, metall que es transformà en plata l'any següent. En els Jocs Olímpics d'Estiu de 1992 celebrats a Barcelona (Catalunya) aconseguí la victòria en la prova de dos sense timoner al costat de Pinsent, un èxit que repetí en els Jocs Olímpics d'Estiu de 1996 realitzats a Atlanta (Estats Units). Finalment en els Jocs Olímpics d'Estiu de 2000 realitzats a Sydney (Austràlia) aconseguí una nova medalla d'or, en aquesta ocasió en la prova masculina de quatre sense timoner.
Al llarg de la seva carrera ha guanyat tres medalles als Jocs de la Commonwealth. Així mateix, l'any 1989 es proclamà campió nacional de bobsleigh.

## Enllaços externs

* Portal personal (anglès)
# Codonyat

El codonyat és una confitura dolça i tova feta a partir del codony que es pot menjar sola, amb formatge o amb galetes. També se sol barrejar amb iogurt.

## Elaboració

Els codonys es pelen, es tallen, se'ls treu el pinyol i es mesclen a parts iguals amb sucre. Tot seguit es couen sense parar de remenar, fins que la barreja és homogènia i agafa el color i la textura desitjats.
Finalment, es treu del foc i amb una espàtula es posa en un recipient (plat, safata, etc.), en el qual es deixa reposar perquè s'endureixi.

## Receptes tradicionals

Ingredients:
* 2 kg de codonys, es renten, es deixa la pela i es treu el cor
* 2 kg d sucre
* 2 vasos d'aigua
Preparació:
Es posa una olla gran al foc sense tapa amb 2 vasos d'aigua i el sucre, que es vagi desfent.
Es tallen els codonys a làmines i s'afegeixen a l'olla, quan arrenqui el bull, es remena una vegada i s'abaixa el foc, que faci xup-xup lentament. Així el tindrem entre una hora i hora i quart, depenent del color que ens agradi (més clar o més vermellós o més fosc).
Es treu del foc i es tritura, tot seguit s'introdueix en els motlles corresponents.

### Contra la pesta
## Documents

* 1561. Lluís del Milà. Libro intitulado El Cortesano.
* 1575. Onofre Pou Cellers. Thesaurus puerilis.
* 1703. Rector de Vallfogona. La armonia del Parnàs.

## Referències

* ↑ «codonyat». [Consulta: 21 desembre 2024].
* ↑ M. Teresa Font i Blanch. Fogons i tradicions: memòries culinàries de la Maria Teresa de Ca Pellisa. Cossetània Edicions, 2007, p. 114–. ISBN 978-84-9791-248-8.
* ↑ Jaume Fàbrega. El gust d'un poble: els plats més famosos de la cuina catalana : de Verdaguer a Gaudí : el naixement d'una cuina. Cossetània Edicions, 2002, p. 280–. ISBN 978-84-95684-91-2.
* ↑ Maria del Carme Queralt Tomàs. La cuina de les terres de l'Ebre : receptes tradicionals del Baix Ebre, del Montsià i de la Terra Alta. Cossetània Edicions, març 2006, p. 117–. ISBN 978-84-9791-143-6.
* ↑ Louis Liger. La nouvelle maison rustique, ou Économie generale de tous les biens de campagne: La maniere de les entretenir et de les multiplier. chez Sagrain fils, 1740, p. 965–.
* ↑ Miquel Agustí. Llibre dels secrets de agricultura, casa rustica y pastoril. en la estampa de Esteue Liberôs, 1617, p. 57–.
* ↑ Orde breu, y regiment molt vtil, y profitos pera preseruar, y curar de peste, etc. Esteue Liberòs, 1625, p. 1–.
* ↑ Luis Milan. Libro intitulado El Cortesano ; Libro de motes de damas y caballeros. Imp. y Est. de Aribau y C.a, 1874, p. 421–.
* ↑ Onofre Pou. Thesaurus puerilis. ex typographia Iacobi à Cendrat, 1600, p. 1–.
* ↑ La Armonia del Parnas, mes numerosa en las Poesias varias del Atlant del Cel. Poetic. Veguer, 1703, p. 120–.
# Os Cafajestes

Os Cafajestes és una pel·lícula brasilera del 1962, del gènere drama, escrita i dirigida per Ruy Guerra. Va participar en el guió de Miguel Torres. Va ser la primera pel·lícula dirigida per Ruy Guerra al Brasil. L'actriu Norma Bengell va protagonitzar el primer nu frontal del cinema brasiler a aquesta pel·lícula. El novembre de 2015 la pel·lícula va entrar a la llista feta per l'Associação Brasileira de Críticos de Cinema (Abraccine) dels 100 millors pel·lícules brasilers de tots els temps. Fou llistat per Jeanne O Santos, de Cinema em Cena, com a "clássicos nacionais".

## Argument

Un jove ric i molt mimat, en veure el seu pare arruïnar-se, organitza un pla per revertir la situació. Aconsegueix un còmplice per enganxar l'oncle ric amb una dona. L'objectiu era fer fotos i intentar guanyar diners amb el xantatge.

## Repartiment

* Jece Valadão.... Jandir
* Norma Bengell.... Leda
* Daniel Filho.... Vavá
* Hugo Carvana
* Lucy de Carvalho.... Vilma
* Glauce Rocha
* Germana Delamare
* Fátima Sommer
* Aline Silvia
* Mariana Ferraz

## Nominacions

* Nominat a l'Os d'Or al 12è Festival Internacional de Cinema de Berlín (1962)

## Referències

* ↑ «Musa e polemista do cinema nacional, Norma Bengell morre no Rio aos 78 anos». Folha de S.Paulo, 09-10-2013.
* ↑ «Abraccine organiza ranking dos 100 melhores filmes brasileiros». abraccine.org.
* ↑ Jeanne O Santos. «Clássicos nacionais». Cinema em Cena. Arxivat de l'original el 2019-06-29. [Consulta: 25 maig 2024].
* ↑ Sandra Brennan. «Ruy Guerra – About This Person». The New York Times. Baseline & All Movie Guide, 2014. Arxivat de l'original el 29 March 2014. [Consulta: 7 març 2014].
* ↑ «Directors». São Paulo International Film Festival. Arxivat de l'original el 24 February 2014. [Consulta: 7 març 2014].

## Enllaços externs

* Os Cafajestes a YouTube
# Pasadena (Califòrnia)

Pasadena és una ciutat situada al Comtat de Los Angeles, a l'estat de Califòrnia dels Estats Units.

## Geografia

Pasadena està situada a l'interior del comtat de Los Angeles, a 16 quilòmetres al nord-est de la capital i a 263 metres sobre el nivell de la mar. El terme municipal té una superfície de 60 km².
Segons el cens de l'any 2000, la població era aproximadament de 134.000 persones, amb una densitat de 2.238 habitants/km². Més de la meitat de la població és d'origen ètnic europeu, amb un grup molt menys nombrós d'afroamericans i de persones d'origen asiàtic o llatinoamericà.

## Història

Els habitants originals foren els indis hahamog-na, una branca dels tongva. Com moltes altres ciutats californianes, Pasadena va ser part del territori d'una missió espanyola, l'anomenada "Misión de San Gabriel Arcángel". Posteriorment va passar a Mèxic, que la va annexionar a Califòrnia, i finalment va ser traspassada a diferents propietaris. La ciutat que s'acabaria convertint en Pasadena fou fundada l'any 1873 pel doctor Daniel M. Berry i un grup d'immigrants procedents de Michigan, Indiana i Illinois que cercaven un clima més càlid i terra barata. Se suposa que el nom de la ciutat el va proposar el missioner Thomas Elliot a partir de l'expressió "corona de la vall", en llengua chippewa.
Fou una parada clau del ferrocarril d'Atchison, Topeka and Santa Fe Railway, la qual cosa en va impulsar molt el creixement a finals del segle XIX.

## Miscel·lània

La ciutat destaca per la Desfilada del Torneig de les Roses i per la Rose Bowl de futbol americà, que es disputen cada primer de gener. També és la seu de l'Institut Tecnològic de Califòrnia (Caltech) i del Jet Propulsion Laboratory.
A Pasadena és força habitual de veure-hi esbarts de lloros salvatges. Hi ha moltes teories i mites sobre l'origen d'aquests moixons, però encara no s'ha formulat cap explicació oficial. De tant en tant hi ha protestes del veïnat a causa del soroll i les molèsties que causen, tot i que la majoria de la gent ja ho ha acceptat i els considera un símbol de la ciutat. Se'ls pot veure tot l'any, però són més visibles a l'hivern.
En aquesta ciutat s'hi ambienta la sèrie The Big Bang Theory.

## Personatges il·lustres

* Kevin Greutert
* Jaleel White, actor i guionista
* Thomas J. Sargent, economista, Premi Nobel d'Economia de l'any 2011
* Kirsten Vangsness, actriu, dramaturga i guionista

## Referències

* ↑ «US Gazetteer files: 2000 and 1990». United States Census Bureau, 03-05-2005. [Consulta: 31 gener 2008].
* ↑ «American FactFinder». United States Census Bureau. Arxivat de l'original el 2012-02-26. [Consulta: 31 gener 2008].

## Vegeu també

* University of the People.
* Museu Norton Simon de Pasadena.

## Enllaços externs

* Pasadena city website
* California Institute of Technology
* Tournament of Roses Parade
# Käärijä

Jere Pöyhönen (Hèlsinki, 21 d'octubre del 1993), més conegut com a Käärijä, és un cantautor finlandès.
Pöyhönen va créixer al barri Ruskeasanta en la ciutat Vantaa, a prop de Hèlsinki. El 2014 va començar a produir la seva pròpia música. El seu nom d'artista ve d'una broma amb els seus amics sobre apostar «kääriminen», un tema recurrent en la seva música.
Käärijä va publicar música pel seu propi compte, però el 2017 va firmar un contracte amb el label Monsp Records. El seu primer àlbum Fantastista va ser llançat el 2020.
Al principi del 2023 va participar a Uuden Musiikin Kilpailu, la preselecció finlandesa per al Festival de la Cançó d'Eurovisió. Va guanyar amb molta diferència dels altres participants amb la seva cançó Cha Cha Cha i va quedar segon representant a Finlàndia en el Festival de la Cançó d'Eurovisió 2023, que va ser celebrat en la ciutat britànica de Liverpool.

## Biografia

Pöyhönen va créixer al barri Ruskeasanta de Vantaa, Gran Hèlsinki. Va descobrir la seva passió per la música mentre aprenia a tocar la bateria, i va començar a produir música el 2014. El seu nom artístic prové d'una broma amb els amics sobre les apostes, un tema recurrent en la seva música.
Pöyhönen va llançar la seva música de forma independent fins al 2017, quan va signar amb el segell discogràfic Monsp Records. Posteriorment, va llançar el senzill doble "Koppi tules" / "Nou roblem". A l'any següent, va llançar un esteneu play titulat Peliä. En 2020, es va llançar el seu àlbum debut Fantastista.
L'11 de gener de 2023, Pöyhönen va ser anunciat com un dels set participants a Uuden Musiikin Kilpailu 2023, la selecció nacional finlandesa per al Festival de la Cançó d'Eurovisió 2023. La seva cançó "Cha Cha Cha" va ser coescrita amb Aleksi Nurmi i Johannes Naukkarinen, i es va publicar el 18 de gener de 2023.

## Vida personal

Pöyhönen ha parlat de tenir un cas de colitis ulcerosa que amenaçava la vida, pel qual va rebre una cirurgia d'extirpació intestinal d'urgència l'any 2014. Ha afirmat que vol ser obert sobre la seva experiència amb la malaltia, per animar els altres a fer-se un control.

## Referències

* ↑ Aflecht, T. «”Koko ajan kehitytään, muttei unohdeta miksi tätä musaa tehdään” – Haastattelussa Käärijä, joka ei halua vakavoitua liikaa» (en finlandès). Rumba, 18-06-2020. [Consulta: 3 març 2023].
* ↑ «Finland send Käärijä to Liverpool with 'Cha Cha Cha'» (en anglès). Eurovision.tv, 25-02-2023. [Consulta: 3 març 2023].
# Villers-Faucon

Villers-Faucon és un municipi francès situat al departament del Somme i a la regió dels Alts de França. L'any 2007 tenia 661 habitants. Durant la Primera Guerra Mundial va ser completament destruït.

## Demografia

El 2007 tenia 661 habitants. Hi havia 243 famílies. Hi havia 303 habitatges, 259 habitatges principals, 16 segones residències i 28 desocupats. 299 eren cases i 4 eren apartaments. La població ha evolucionat segons el següent gràfic:

## Economia

El 2007 hi havia una vintena d'empreses de les quals destaca la sucreria, la resta són principalment empreses de serveis de proximitat. Hi havia una carrera avui tancada. Té una escola elemental.
L'any 2000 hi havia dotze explotacions agrícoles que conreaven un total de 1.008 hectàrees.

## Referències

* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Créations et stock d'établissements par commune en 2009
* ↑ Exploitations agricoles
# Darren Fletcher

Darren Barr Fletcher (nascut a Dalkeith, Escòcia, l'1 de febrer del 1984), és un exfutbolista escocès que jugava de mig centre. Va jugar molts anys de la seva carrera al Manchester United FC. Fletcher també va jugar per la selecció d'Escòcia des del 2003.

## Referències

* ↑ «List of players given a free transfer: Stoke City». English Football League. [Consulta: 15 març 2020].
* ↑ «Darren Fletcher». ESPN. [Consulta: 15 març 2020].

## Enllaços externs

* Perfil de Darren Fletcher a ManUtd.com (anglès)
* Fletcher a FootballDatabase (anglès)
# Fundació Europea per a la Gestió de la Qualitat

La Fundació Europea per a la Gestió de la Qualitat o EFQM (de l'anglès, European Foundation for Quality Management) és una organització sense ànim de lucre, privada i fundada a la Unió Europea l'any 1988 i localitzada físicament a Bèlgica. La importància de la fundació recau en el model d'excel·lència que proposen, que està consensuat entre les empreses i entitats de tota mena que voluntariàment s'hi adscriuen i, d'una banda, es comprometen a seguir una gestió i control de la qualitat determinada, mentre que d'altra també contribueixen aportant els seus nous coneixements per tal que també els puguin aplicar els altres.
El Model d'Excel·lència de l'EFQM, encara que no sigui obligatori ni normatiu, és el més utilitzat a Europa. Serveix per a l'autoavaluació i control de la pròpia qualitat a les entitats i dels seus productes i serveis però també, el fet de seguir-lo i de comprometre-s'hi públicament, de bona imatge per a les que treballen amb ella i en especial dels clients potencials. A més, és la base d'on s'extreuen els criteris avaluadors per la majoria de premis de qualitat nacionals i regionals dintre d'Europa.
L'EFQM atorga cada any el Premi Europeu a la Qualitat, utilitzant com a criteri de decisió el model de qualitat total establert per la mateixa EFQM.

## Origen

Abans de la EFQM ja existia una fundació similar al Japó, que concedeix el Premi Deming, i als Estats Units, anomenada Malcolm Baldridge. La Comissió Europea va veure la utilitat de crear alguna mena d'entitat similar, que vetllés per la qualitat, però dintre del marc europeu i adaptat a la cultura i les directives de la Unió Europea. Així, el 1988 va donar suport a les catorze majors empreses amb seu a Europa, amb els presidents de les quals havia tingut ja diverses negociacions, en la fundació de la Fundació Europea per a la Gestió de la Qualitat. Més tard s'han anat afegint altres entitats i actualment n'hi ha més de sis-centes, que inclouen multinacionals, empreses nacionals, petites i mitjanes empreses, universitats, instituts d'investigació, hospitals públics, etc. L'any 1991 va treure el Model d'Excel·lència EFQM. L'any 1992 van entregar per primer cop el Premi Europeu de la Qualitat basat en aquest model.

## Organització

Cada Estat pertanyent a la Unió Europea té assignada una organització associada nacional, no lucrativa.

## Enllaços externs

* European Foundation for Quality Management Arxivat 2010-02-28 a Wayback Machine. (anglès)
* Club Excelencia Arxivat 2010-03-02 a Wayback Machine. Representant de la EFQM a Espanya (castellà)
* Nou model EFQM 2010 Arxivat 2010-03-04 a Wayback Machine. (anglès)
# Can Cabot (urbanització)

Can Cabot és una entitat de població al municipi d'Argentona, a la comarca del Maresme. L'any 2007 tenia 200 habitants La urbanització situada ambdues vessants respecte a la carretera d'Òrrius va ser erigida l'any 1963.
Situada al nord-oest del terme municipal, en una zona muntanyosa i boscosa, està limitada per la Riera de Clarà, al sud i al nord per la carena de Riudemeia que la limita amb la urbanització de les Ginesteres. La urbanització està travessada per la carretera d'Argentona a Òrrius i la Roca (BV-5106) de llevant a ponent i de nord a sud per un torrent que mor a la Riera del Clarà.
El pla parcial que donà origen a la urbanització data de 1963 (essent aprovat definitivament el 10 de maig de 1965 per la Comisión de Urbanismo y arquitectura de Barcelona). El pla fou redactat per l'arquitecte Manel Brullet Monmany, essent els promotors Núria Plandolit Valls, José Molist Teixidó, Victor Truco Catalá i Antonio Sanclement Alcalá. Es preveien un total de 164 habitatges aïllats en una superfície de 220.665 m².
La urbanització presenta dues zones ben diferenciades: La part més extensa d'unes 23,19 hectàrees que compren tota la zona nord de la carretera i una part de la zona inferior completament parcel·lada (179 parcel·les) i una zona menor de 3,44 hectàrees situada a tocar de la masia de Can Cabot i la riera de Clarà pendent de desenvolupar.
L'any 1989 es constituí l'Entitat Urbanística de Conservació de Can Cabot amb la finalitat d'acabar les obres d'urbanització de la zona consolidada.

## Referències

* ↑ «Entitats de Població d'Argentona». Municat. Generalitat de catalunya. [Consulta: 15 juliol 2013].
* 1 2 3 4 «Modificació puntual del PGOM d'Argentona a la Unitat d'Actuació X 'Can cabot'». Ajuntament D'argentona, 01-04-2002. Arxivat de l'original el 2 d'octubre 2015. [Consulta: 15 juliol 2013].

## Enllaços externs

* Lloc web oficial de Can Cabot Arxivat 2016-02-06 a Wayback Machine.